wickkiey/tamil-wikipedia-chunked huggingface dataset:
# நடத்தை

## நடத்தை சுற்றுச்சூழல்

ஒரு உயிரியல் சூழலில் நடத்தை எவ்வாறு துல்லியமாக வரையறுக்க வேண்டும் என்பதில் சில கருத்துவேறுபாடுகள் இருந்தபோதிலும், விஞ்ஞான இலக்கியத்தின் பகுப்பாய்வு அடிப்படையில், "நடத்தை என்பது முழுமையான உயிரினங்களின் உட்புற மற்றும் வெளிப்புற தூண்டுதலுக்கான செயல்கள் அல்லது செயலற்ற தன்மையாகும்" என்று ஒரு பொதுவான விளக்கம் வைக்கப்படுகிறது தாவரங்கள் மற்றும் பிற உயிரினங்களுக்கும் பொருந்தும் வகையில் ஒரு பரந்த விளக்கமானது கொடுக்கப்படுகையில், ஒரு தனியனின் வாழ்நாளின் போது, சூழலுக்கேற்ற இசைவாக்கமாக ஏற்படும் உடலியல் மற்றும் உயிர்வேதியியல் மாற்றங்களாகக் நடத்தையைக் கொள்ளலாம். அதனால் வேறு உயிர்வேதியியல், உடற்றொழிலியல் மற்றும் விருத்தி தொடர்பான மாற்றங்களிலிருந்து நடத்தை என்பது வேறுபடுகின்றது. அவற்றில் விருத்தி தவிர ஏனைய உயிர்வேதியியல், உடற்றொழிலியல் மாற்றங்கள் மிகவும் வேகமாக நிகழ்பவையாகும். நடத்தை உடன்பிறந்ததாகவோ, அல்லது கற்ருக்கொண்டதாகவோ இருக்கலாம்.  
நடத்தை என்பது சூழலுடனான தொடர்புகளை மாற்றக்கூடிய ஒரு உயிரினத்தின் எந்த நடவடிக்கையாகவும் கருதப்படுகிறது. நடத்தை உயிரினத்திலிருந்து சுற்றுச்சூழலுக்கு வெளியீடுகளை வழங்குகிறது.
# நடத்தை

## உயிரியல் விளக்கம்

விலங்குகளில் உயிரியல் நடத்தை அகச்சுரப்பித் தொகுதியினாலும் நரம்புத் தொகுதியினாலும் கட்டுப்படுத்தப்படுகிறது. ஒரு உயிரினத்தின் நடத்தையின் சிக்கல் தன்மை அதன் நரம்புத் தொகுதியின் சிக்கல் தன்மையில் தங்கியுள்ளது. பொதுவாக, சிக்கலான நரம்புத் தொகுதிகளுடன் கூடிய உயிரினங்கள், புதிய எதிர் வினைகளைக் கற்றுக்கொண்டு தமது நடத்தைகளை அதற்கேற்றாற்போல் மாற்றிக்கொள்ளும் தகுதி கொண்டவையாக இருக்கின்றன.
# நடத்தை

## நடத்தை வகைகள்

நடத்தல், பேசுதல், உடை அணிதல் ஆகியவை வெளிப்படையாக அடையாளப்படுத்தக்கூடிய நடத்தைகள். சிந்தித்தல், பயமடைத்தல் போன்றவை இலகுவாக அவதானிக்க முடியாத தனிமை நடத்தைகள் ஆகும் பொதுவாக ஒரு செயல் சூழல் தொடர்பிலேயே ஏற்படுகிறது. நடத்தை, உணர்வு நிலையிலோ, உணர்வற்ற நிலையிலோ நடைபெறலாம். அத்துடன் இது வெளிப்படையாக அல்லது மறைவாக, விரும்பி அல்லது கட்டாயப்படுத்தப்பட்டும் கூட நடைபெறக்கூடும்.
# நடத்தை

## மனித நடத்தை

மனித நடத்தை, நாளமில்லா அமைப்பு மற்றும் நரம்பு மண்டலத்தால் பாதிக்கப்படுவதாக நம்பப்படுகிறது. ஒரு உயிரினத்தின் நடத்தையில் சிக்கலானது அதன் நரம்பு மண்டலத்தின் சிக்கலான தன்மையுடன் தொடர்புடையது என்று பொதுவாக கூறப்படுகிறது . பொதுவாக, மிகவும் சிக்கலான நரம்பு மண்டலங்களுடன் கூடிய உயிரினங்கள் புதிய மறுமொழிகளைக் கற்றுக்கொள்வதற்கான அதிக திறன் கொண்டவை, இதனால் அவர்கள் நடத்தையை சரிசெய்யலாம்.
# நடத்தை

## விலங்கு நடத்தை

விலங்கு நடத்தை பற்றிய ஆய்வு,( ethology) மனிதப் பண்பியல் எனப்படும்,இது ஒரு பரந்த புலமாகும், இது இயல்பான மற்றும் கற்றல் நடத்தைகள் மற்றும் அசாதாரண நடத்தை ஆகியவற்றை உள்ளடக்கியது.மனிதர்கள் உட்பட அனைத்து விலங்குகளும், சில மிகவும் வித்தியாசமான மற்றும் வேடிக்கையான நடத்தைகளை கொண்டுள்ளது . விலங்குகளை படிப்பதில், அவற்றின் நடத்தைகளின் அடிப்படையில், அவற்றின் உடற்கூறுகளை விடவும் அதிகமானோ அல்லது அதற்கும் அதிகமானவற்றையோ அடிப்படையாகக் கொண்ட வேறுபாடுகளை வரையறுக்கிறோம். இது குறிப்பாக நடத்தைகளை பாதிக்கும் இயற்கை சூழலை வலியுறுத்துகிறது.  
ஒரு உள்நாட்டு நாய் மற்றும் ஒரு ஓநாய் இடையே நடத்தை வேறுபாடுகளை ஆராய்ந்தால் அவை மிகவும் நெருக்கமாக இருந்தாலும், அவைகளின் பொதுவான நடத்தைகள் மனித செல்வாக்கால் பிரிக்கப்படுகின்றன. பரிணாம உயிரியல், விவசாயம் மற்றும் வேளாண்மை, கால்நடை வளர்ப்பு, சூழலியல், மற்றும் உளவியலின் துறைகளில் கால்நடை நடத்தையின் இயக்கவியல் புரிந்துகொள்ளுதலாக உள்ளது.
# நடத்தை

## நுகர்வோர் நடத்தை

நுகர்வோர் நடத்தை என்பது, நுகர்வோர் நடந்துகொள்கிற செயல்முறைகளையும், உற்பத்திப் பொருட்கள் மற்றும் சேவைகளுக்கான அவர்களது எதிர்வினைகளையும் குறிக்கிறது. அவர்கள் பொருட்களையும் சேவைகளையும் வாங்குவதிலும், நுகர்வதிலும் எப்படி நடந்துகொள்கிறார்கள் என்பது தொடர்பானதாக இந்த நுகர்வோர் நடத்தை அமையும். அவர்களது தேவைகள் மற்றும் விருப்பங்களுக்கு ஏற்ப, அவற்றை நிறைவு செய்துகொள்ளும் முகமாக அவர்களது நடத்தை அமையும். நுகர்வோர் நடத்தை என்பது அவர்கள் வாடிக்கையாளர்களாக நடந்துகொள்ளும் செயல்முறையாகும். இது வாங்கப்பட்ட பொருட்களின் வகைகள், செலவு செய்யப்படும் தொகை, கொள்முதல் அதிர்வெண் மற்றும் கொள்முதலைச் செய்வதா இல்லையா என்ற முடிவை எடுப்பதில் என்ன விடயங்கள் தாக்கம் செய்கின்றன என்பதில் தங்கியிருக்கும். உள்புற மற்றும் வெளிப்புற காரணிகள் பலவும் இவ்வாறான நுகர்வோர் நடத்தையில் செல்வாக்குச் செலுத்துகிறது.
# நடத்தை

## நிறுவன மேலாண்மை நடத்தைகள்

இவ்வகையான நடத்தைகள் விருப்பு, வெறுப்பு போன்றவற்றுடன் தொடர்புள்ளதாக இருக்கும். மேலாளர்கள் பொதுவாக விரும்பத்தக்க விளைவுகளையே கவனிக்கிறார்கள். ஆனாலும் நடத்தை வடிவங்கள் இதனை மாற்றலாம். இந்த நடத்தைகளைக் கொண்டே, விரும்பிய விளைவுகள் எவ்வளவு தரம், அல்லது எவ்வளவு விரைவாக மீண்டும் மீண்டும் நிகழ்கிறது என அறியலாம். ஒரு நடத்தை நிகழ்வதற்கு முன்னர், அந்த நடத்தையைத் தூண்டக்கூடிய முன் நிகழ்ச்சிகள் கவனிக்கப்படும். நடத்தை நிகழ்ந்த பின்னர், அதற்கான பின்விளைவுகள் ஏற்படும். விரும்பிய நடத்தை உண்மையில் ஏற்படும் பொழுது விரும்பிய விளைவுகள் ஏற்படுகிறது. அதனால் பாராட்டுகள் கிடைக்கிறது. விரும்பாத நடத்தை நிகழ்வு ஏற்படும் பொழுது அதன் விளைவாக தண்டனைகள் கிடைக்கிறது. இவை அனைத்தும் உள்ளடக்கியது நிறுவன மேலாண்மை நடத்தைகள் ஆகும்.
# நடத்தை

## சமூக நடத்தைகள்

ஒரே இனத்தில் உள்ள இரண்டு அல்லது அதற்கு மேற்பட்ட தனியன்களுக்கிடையிலான நடத்தை சமூக நடத்தை (Social behavior) ஆகும். இவ்வகையான சமூக நடத்தை சில வகை பாக்டீரியாக்கள், பூச்சிகள், மனிதன் உட்பட பல்வேறு வகையான உயிரினங்களுக்கு இடையிலும் காணப்படுகின்றது.  
சமூக நடத்தை என்பது ஒரு நபர் வீட்டிற்கு உள்ளேயோ அல்லது வெளியேயோ, ஒன்று அல்லது அதற்கு மேற்பட்ட நபர்களுக்கு ஏற்படுத்தும் தொந்தரவு, அச்சத்தை ஏற்படுத்துதல், துன்பம்விளைவித்தல் போன்றவைகளையும் உள்ளடக்கியுள்ளது. பல வெளிப்படையான குற்றங்கள், சட்டவிரோத நடவடிக்கைகள், முரண்படுதல், தாக்குதல், அச்சுறுத்தும் பிற நடத்தைகள் போன்றவையும் சமூக நடத்தைகளில் அடங்குபவையே.  
இங்கே குறிப்பிடத்தக்க எண்ணிக்கையிலான நடத்தைகள் மற்றும் செயல்கள் சமூகத்தின் நடத்தை என வகைப்படுத்தப்படுகின்றன, குற்றம் செய்பவர்களுக்கும் தீவிரமாக செயல்படுபவர்களுக்கும் இடையிலான தீவிரத்தன்மை. பொதுவாக, தனிநபர்கள் ஒன்றுக்கு மேற்பட்ட நடவடிக்கைகளை சமுதாய நடத்தைகள்என்று கருதப்படுகிறது. தனிநபர் அல்லது குழுவினருக்கு தீங்கு விளைவிக்கும் செயல்கள், சொத்து சேதம் , அல்லது பொதுமக்கள் தொல்லை. இந்த நடவடிக்கைகள் வீட்டில் அல்லது சுற்றுப்புறத்தில், பணியிடத்தில், ஒரு பள்ளியில் அல்லது மற்ற பொது மன்றங்களில் உள்ள பல்வேறு வகையான அமைப்புகளில் ஏற்படலாம். சட்ட விரோதமான செயல்கள், மற்றவர்களைத் தொந்தரவு செய்வது, அக்கம் பக்கத்தின் அல்லது சமூகத்தின் சூழலை சீர்குலைத்தல் போன்ற பல்வேறு வகையான சமூக விரோத நடவடிக்கைகளில் அடங்கும். எந்தவொரு சரியான வரையறை அல்லது பட்டியலையும் பட்டியலிடவில்லை ஆனால், அனைத்து செயல்களும் எதிர்வாத சமூகமாக கருதப்பபட்டு பின்வருவனவற்றை உள்ளடக்குகின்றன; மிரட்டல், அச்சுறுத்தல்கள், வாய்மொழி துஷ்பிரயோகம், மிரட்டுதல் மற்றும் விபத்து, தாக்குதல், இரைச்சல் மீறல்கள், பொது நச்சுத்தன்மையும், தொந்தரவும், எரிமலை, இனப்படுகொலை, கடைப்பிடித்தல், துரோகம் செய்தல், பொருட்களை ஆபத்தில் தள்ளி, விபச்சாரம் செய்தல். பெரும்பாலும் இந்த நடவடிக்கைகள் மற்றும் நடத்தைகள் ஒரு குறிப்பிட்ட நபரின் மீது எதிர்மறையான விளைவுகளை ஏற்படுத்தும். இதனால், அவர்கள் சமூகத்தின் ஒட்டுமொத்த சமூக அம்சங்களைக் குறைக்கும்.
# நடத்தை

## சுகாதார நடத்தைகள்

உடல் நலம் மற்றும் நல்வாழ்வைப் பற்றிய ஒரு நபரின் நம்பிக்கைகளையும் செயல்களையும் குறிப்பது சுகாதார நடத்தைகள் ஆகும். ஆரோக்கியமாக வாழும் முறையைப் பராமரிப்பதில் சுகாதார நடத்தைகள் நேரடிக் காரணிகளாக அமைகின்றன. உடல்நல நடத்தைகள் நாம் வாழும் மற்றும் வேலை செய்யும் சமூக, கலாச்சார மற்றும் உடல் சூழல்களால் பாதிக்கப்படுகின்றன. அவை தனிப்பட்ட தேர்வுகள் மற்றும் வெளிப்புற கட்டுப்பாடுகளால் வடிவமைக்கப்படுகின்றன. நேர்மறையான நடத்தைகள் ஆரோக்கியத்தை ஊக்குவிக்கவும், நோய்களைத் தடுக்கவும் உதவுகின்றன, அதே நேரத்தில் எதிர்மறையான நடத்தைகள் ஆபத்துகளை ஏற்படுத்தக் கூடியன. சுகாதார நடத்தைகள் மக்கள் தொகையின் ஆரோக்கியத்தின் ஆரம்ப அறிகுறிகளாக இருக்கின்றன. சில நடத்தைகள் நிகழ்வதற்கும், நோய் வளர்ச்சிக்கும் இடையில் ஏற்படும் இடைவெளி காரணமாக, இந்த குறிகாட்டிகள் எதிர்காலத்தில் ஏற்படக்கூடிய அபாயங்கள் மற்றும் சுகாதார ஊக்குவிப்பு நடத்தைகளின் நன்மைகள் ஆகியவற்றை மறைத்துவிடலாம். சுகாதார நடத்தைகள் தனித்து நிகழாது, சமூக மற்றும் கலாச்சார நெறிமுறைகளால் தாக்கத்திற்குட்பட்டு அல்லது தடுக்கப்பட்டு நிகழ்கின்றன.  
பலவிதமான ஆய்வுகள், சுகாதார நடத்தைகள் மற்றும் உடல்நல விளைவுகளுக்கு இடையிலான உறவை ஆராய்ந்து, நோயுறும் வீதம் மற்றும் இறப்பு வீதம் ஆகியவற்றில் சுகாதார நடத்தைகளின் பங்கை நிரூபித்துள்ளன. இப்படியான ஆய்வுகள் நோயுறும் வீதத்தைக் குறைக்கவும், அதன் மூலம் நீண்ட காலம் வாழவும் ஏழு வாழும் முறைகளை கண்டறிந்தது.  
1. ஏழு மணித்தியாலங்களுக்குக் குறையாமல் ஒன்பது மணித்தியாலங்களுக்கு அதிகரிக்காமல் தினமும் நித்திரை கொள்வது.
1. நாள் தவறாது காலை உணவை உட்கொள்வது.
1. இரு முதன்மையான உணவுகளுக்கிடையில், வேறு தின்பண்டங்களை உண்பதைக் குறைத்தல் அல்லது முற்றாகத் தவிர்த்தல்.
1. விரும்பத்தக்க உடல் எடையை பராமரித்தல் (ஆண்களில் இருக்க வேண்டிய உடல் எடையைவிட 5% ஐ விடக் குறையாமலும், 19.99% ஐ விட அதிகரிக்காமலும், பெண்களில் இருக்க வேண்டிய உடல் எடையைவிட 5% ஐ விடக் குறையாமலும், 9.99% ஐ விட அதிகரிக்காமலும் உடல் எடையைப் பேணல்).
1. தொடர்ந்து, ஒழுங்காக உடற்பயிற்சி செய்தல்.
1. மது உட்கொள்வதைத் தவிர்த்தல், அல்லது மிதமாக உட்கொள்ளல்
1. புகைபிடித்தலை முற்றாகத் தவிர்த்தல்
சுகாதார நடத்தைகள் தனிநபரின் வாழ்க்கை தரத்தில் செயல்விளைவை ஏற்படுத்துகின்றன. இதன்மூலம் தீவிரமான நோய்கள் வருவது தாமதப்படுத்தப்பட்டு, நீண்ட கால வாழ்க்கைக்காலம் கிடைக்கிறது. புகைபிடித்தல், மது அருந்துதல், சரியான உணவுப் பழக்கவழக்கமின்மை, முதன்மை பராமரிப்பு சேவைகளுக்கிடையில் இருக்கும் இடைவெளிகள் போன்றவை சுகாதாரத்தின் குறைபாட்டையே கொண்டிருக்கும். மேலும், இத்தகைய நடத்தைகளை மாற்றுவது மேம்பட்ட ஆரோக்கியத்திற்கு வழிவகுக்கும். உதாரணமாக, அமெரிக்காவின் சுகாதார மற்றும் மனித சேவைகள் நிறுவனம், உடல்நலம் முன்னேற்றமடைவதற்கும் நோய்த் தடுப்பிற்கும், புகையிலை, மதுபானம் மற்றும் போதைப்பொருள் பயன்படுத்தாமை, அதிகரிக்கும் உடற்பயிற்சி, தரமான உணவு, என்பன முக்கிய காரணங்கள் எனக் கூறுகிறது.
# நடத்தை

## சமூக அறிவியல் நோக்கில் நடத்தை

மனிதர் தொடர்பிலும், ஏனைய உயிரினங்கள், பொருள்கள் தொடர்பிலும், நடத்தைகளை வழமையானவை, வழமைக்கு மாறானவை, ஏற்றுக்கொள்ளத் தக்கவை, ஏற்றுக்கொள்ள முடியாதவை எனப் பிரித்துக் காண முடியும். மனிதர், நடத்தைகளின் ஏற்றுக்கொள்ளத்தக்க தன்மையை சமூக நெறிமுறைகளின் அடிப்படையில் தீர்மானிப்பதோடு, அந் நடத்தைகளைச் சமூகக் கட்டுப்பாடுகளினால் நெறிப்படுத்துகின்றனர். சமூகவியலில், நடத்தை மனிதனின் முக்கிய அடிப்படைச் செயலாகக் கருதப்படுகிறது. விலங்கின நடத்தைகளை, ஒப்பீட்டு உளவியல், நடத்தையியல், நடத்தைச் சூழலியல், சமூக உயிரியல் ஆகிய துறைகள் ஆய்வு செய்கின்றன.
# கலேமா மொட்லாந்தே

**பெட்ரஸ் கலேமா மொட்லாந்தே** (*Petrus Kgalema Motlanthe*, பிறப்பு: 19 சூலை 1949) தென்னாபிரிக்காவின் துணை குடியரசுத் தலைவர் ஆவார். ஆபிரிக்க தேசிய காங்கிரஸ் கட்சியின் துணைத் தலைவர் பதவியிலும் உள்ளார். 2008இல் செப்டம்பர் 25ஆம் தேதி தாபோ உம்பெக்கி விலகியதற்கு பிறகு இவர் சட்டமன்ற வாக்கெடுப்பின் படி 2009 மே 9 வரை இடைக்கால குடியரசு தலைவராக செயல்பட்டார். அரசியலுக்கு முன்பு தொழிற் சங்கத் தலைவராக பணியாற்றியுள்ளார்.
# மாரிகாலம்

**மாரிகாலம்** அல்லது **மழைக்காலம்** என்பது ஒரு பருவ காலம் ஆகும். குறிப்பிட்ட இடம் அல்லது ஒரு நாடு, ஒரு ஆண்டில் ஒன்று அல்லது ஒன்றுக்கு மேற்பட்ட ஒரு சில மாதங்கள், சராசரி மழைவீழ்ச்சியை பெறும் காலமே மாரிகாலம் என அழைக்கப்படுகின்றது.. சிலரைப் பொறுத்த அளவில் மழைக்காலம் விரும்பத்தகாத காலமாக இருப்பதனால், தகுதிச் சொல்வழக்கின்படி, இக்காலத்தை **பசுமைக்காலம்** என்றும் அழைக்கலாம். மழைவீழ்ச்சியின் காரணமாக மரம், செடி, கொடிகள், மற்றும் பயிர்கள் பசுமையாக செழித்து வளர்வதனால், பசுமைக்காலம் என அழைக்கப்படலாம். இந்த மழைக்காலமானது, ஒவ்வொரு ஆண்டும், குறிப்பிட்ட காலங்களில் ஏற்படும் பருவப் பெயர்ச்சிக் காற்று மூலமாகவே ஏற்படுகின்றது. அக்காலங்கள் இடத்துக்கு இடம் வேறுபடும்.
# மாரிகாலம்

## இலங்கையில் மாரிகாலம்

இலங்கையில் இந்தியப் பெருங்கடல், மற்றும் வங்காள விரிகுடாவில் இருந்து வரும் பருவப் பெயர்ச்சிக் காற்று காரணமாகவே மழை பெய்கின்றது.. இந்த மழைக்காலம் ஆண்டுக்கு ஆண்டு வேறுபாட்டைக் காட்டுகின்றது. ஒவ்வொரு ஆண்டும், இந்த மழைக்காலத்தை கருத்தில் கொண்டு நான்கு பிரிவுகளாகப் பிரிக்கப்படுகின்றது. இதில் இரண்டு பருவமழை பெறும் காலமாகவும் (Monsoon), மற்றைய இரண்டும் மழைக்காலங்களுக்கு இடைப்பட்ட காலங்களாகவும் (Inter Monsoon) காணப்படுகின்றன..  
மே நடுப்பகுதியில் இருந்து ஆகஸ்ட் -செப்டம்பர் -ஒக்டோபர் வரையான காலத்தில், இந்தியப் பெருங்கடலில் இருந்து பெறப்படும் தென்மேற்கு பருவப் பெயர்ச்சிக் காற்று மழையைக் கொண்டு வருகின்றது. இலங்கையின் நடுப்பகுதியில் இருக்கும் மலைப் பிரதேசங்களை இந்தக் காற்று கடக்க முயல்கையில், அங்கே பெரு மழைவீழ்ச்சியையும், தென்மேற்குப் பகுதிகளிலும் மழையையும் தரும். இக்காலத்தில் கிழக்கு, வடகிழக்குப் பகுதிகள் மிகக் குறைவான மழையைப் பெறும் அல்லது மழையற்ற வறண்ட காற்றைப் பெறும். இந்தக் காற்று தமிழில் **கச்சான் காற்று** என அழைக்கப்படும். இலங்கையின் உலர் வலயத்தில் பொதுவாக இந்தக் காலத்தில் மழை இருப்பதில்லை.  
பொதுவாக அக்டோபர், நவம்பர் இரு மழைக்காலங்களுக்கு இடைப்பட்ட காலமாகக் கருதப்படுகின்றது.. இலங்கையில் உலர் வலயம் என அழைக்கப்படும் வடக்கு, கிழக்கு பகுதிகளில் நீண்ட மழைக்காலமான மஹா பருவத்திலேயே அதிக மழை பெறப்படுவதனால், அக்காலத்திலேயே அங்கே அதிகளவில் பயிர்ச்செய்கை செய்யப்படுகின்றது. ஈர வலயம் என அழைக்கப்படும் தெற்கு, மேற்கு பகுதிகளில் குறுகிய மழைக்காலமான யல பருவத்தில் அதிகளவில் பயிர்ச்செய்கை செய்யப்படுகின்றது. ஆனாலும், இலங்கையின் சில மாவட்டங்களில் இரு மழை பருவங்களிலுமே போதிய மழை பெறப்படுவதனால், இரு காலங்களிலும் பயிர் விளைச்சலைப் பெற முடிகின்றது
# மாரிகாலம்

## இந்தியாவில் மாரிகாலம்

தென் மேற்கு பருவக்காற்றால் ஜூன், ஜூலை, ஆகஸ்ட் ஆகிய மாதங்களில் தென் இந்தியா மழை பொழிவை அடையும், ஆனால் தமிழகம் வட கிழக்கு பருவக்காற்றால் அதிக மழை பொழிவை பெறும். தென் மேற்கு பருவக்காற்றால் தான் வட இந்தியாவும் அதிக மழை பொழிவை பெறும்.
# பழைமைவாதம்

**பழைமைவாதம்** (*conservatism*) என்பது, மரபுகளுக்கு முன்னுரிமை கொடுக்கும் அரசியல் கொள்கைகளைக் குறிக்கும் ஒரு சொல். இங்கே மரபு என்பது, பல்வேறு மத, பண்பாட்டு, அல்லது நம்பிக்கைகள், வழக்கங்கள் போன்றவற்றைக் குறிக்கிறது. வெவ்வேறு பண்பாடுகளில் வெவ்வேறான சமூகப் பெறுமானங்கள் நிலைபெற்றிருப்பதன் காரணமாகப் பழைமைவாதம் என்பதைத் துல்லியமாக வரையறுப்பது கடினமாகும். சில பழைமைவாதிகள் அவ்வக்காலத்து நிலையைப் பேணிக்கொள்ளவோ அல்லது சீர்திருத்தங்களை மெதுவாகச் செய்யவோ விரும்புவர். வேறு சிலர் தமக்கு முந்திய காலப் பெறுமானங்களை மீள்விக்க விரும்புவர்.  
ஒரு பண்பாட்டுக்கு உள்ளேயே பழைமைவாதம் என்றால் என்ன என்பது குறித்துக் கருத்து வேறுபாடுகள் காணப்படலாம். சாமுவேல் பிரான்சிசு என்பவர் பழைமைவாதம் என்பது, "குறிப்பிட்ட மக்களையும், அவர்களுடைய நிறுவனப்படுத்தப்பட்ட பண்பாட்டு வெளிப்பாடுகளையும் நிலைத்திருக்கச் செய்வதும் அவற்றை மேம்படுத்துவதும் ஆகும்" என்றார். உரோஜர் சுக்கிரட்டன் என்பவர் பழைமைவாதம் என்பதை "சமுதாயச் சூழ்நிலையைப் பேணுதல்" என்றும், "சமூகத்தின் வாழ்வையும், நலத்தையும் இருக்கும் நிலையிலேயே எவ்வளவு காலத்துக்கு முடியுமோ அவ்வளவு காலத்துக்குப் பேணும் நோக்குடனான தாமதப்படுத்தும் அரசியல்" என்றும் வரையறுத்தார்.  
பழைமைவாத அரசியல் கட்சிகள் அனைத்தும் ஒரே நோக்கங்களைக் கொண்டவையல்ல. அவை பெரிதும் வேறுபட்டுக் காணப்படுகின்றன. ஜப்பானின் தாராண்மைவாத மக்களாட்சிக் கட்சி, சிலியின் சுதந்திர மக்களாட்சிக் கட்சி, ஐக்கிய இராச்சியத்தின் பழைமைவாதக் கட்சி என்பன வெவ்வேறான நிலைப்பாடுகளைக் கொண்ட பழைமைவாதக் கட்சிகள். பழைமைவாதக் கட்சிகள் பொதுவாக வலதுசாரிக் கட்சிகள் என்னும் பிரிவுக்குள் அடக்கப்படுகின்றன.
# சர்வாதிகாரம்

**சர்வாதிகாரம்** என்பது நினைத்தவாறு நடக்கும் ஒரு அரசு வடிவம் ஆகும். இதில் ஆட்சியாளர் ஒரு சர்வாதிகாரியாகச் செயல்படுவார். கிமு 2 ஆம் நூற்றாண்டுக்கு முற்பட்ட ரோமச் சர்வாதிகாரிகள் தொடர்பில், சர்வாதிகாரி என்பதன் பொருள் சற்று வேறானது. அக்காலத்தில் ரோமச் சர்வாதிகாரி என்பது, ரோமக் குடியரசின் ஒரு அரசியல் பதவி. நெருக்கடிநிலைக் காலங்களில் மட்டுமே இவர்களுக்கு முழுமையான அதிகாரம் இருக்கும். பிற காலங்களில் இவர்களது அதிகாரம் தன்விருப்பிலானதோ அல்லது பொறுப்பற்றதோ அல்ல. இவர்கள் சட்டத்துக்குக் கட்டுப்பட்டவர்கள். எனினும், கிமு 2 ஆம் நூற்றாண்டுத் தொடக்கத்துக்குப் பின் வந்த ரோமச் சக்கரவர்த்திகள் அதிகாரத்தைத் தனிப்பட்டமுறையில் பயன்படுத்தியதுடன் தன்விருப்பாகவும் செயல்பட்டனர்.  
தற்காலப் பயன்பாட்டில் சர்வாதிகாரம் என்பது நினைத்தபடி செயலாற்றும் அதிகாரம் கொண்டதும், சட்டத்துக்கோ, அரசியலமைப்புக்கோ, நாட்டுக்குள் இருக்கும் வேறெந்த சமூக அரசியல் காரணிகளுக்கோ கட்டுப்படாததுமான தலைமையைக் கொண்டிருக்கும்.  
சில அறிஞர்கள், சர்வாதிகாரம் என்பது ஆளப்படுபவர்களின் இசைவு இன்றி ஆளுவதற்கான அதிகாரம் கொண்ட ஒரு அரசு வடிவம் என வரைவிலக்கணம் கூறுகின்றனர். வேறு சிலரோ இதை, "மக்களின் பொது நடத்தைகளினதும், தனிப்பட்ட நடத்தைகளினதும் ஏறத்தாழ எல்லா அம்சங்களையும் நெறிப்படுத்துகின்ற ஒரு அரசு" என்கின்றனர்.
# சர்வாதிகாரம்

## வகைகள்

சர்வாதிகாரத்தை வரையறுக்கும் ஒரு பொதுவான சொல்தான் கொடுங்கோன்மையான ஆட்சி, இது ஒரு அரசின் வடிவம், இதில் ஒரு தனி நிர்வாகம் முழு அதிகாரத்துடன் நாட்டை ஆட்சி செய்கிறார். அந்த நிர்வாகம் ஒரு தன்னலக்குழுவில் ஒரு நபராக இருக்கலாம் அல்லது அது தன்னலக்குழுவில் ஒரு குழுவாக இருக்கலாம். சர்வாதிகாரம் என்பது கொடுங்கோன்மை அல்லது நிரந்தரவாதம் என்று அர்த்தம்.  
சர்வாதிகாரம் என்பது ஒரு சர்வாதிகாரியாக அல்லது ஒரு சிறிய குலத்திலோ அல்லது ஒரு முழுமையான அதிகாரத்தை மையமாகக் கொண்டிருக்கும் ஒரு அரசாங்க அமைப்பாக அல்லது குழுவில் குவிமையப்படுத்தப்படும் அரசாங்கத்தின் ஒரு வடிவமாகும்,ஜனநாயகம் பெரும்பாலான மக்களால் அரசாங்கத்தின் ஒரு வடிவமாக வரையறுக்கப்படுகிறது, அங்கு அரசாங்கத்தை ஆட்சி நடத்துபவர்கள் போட்டியிடும் தேர்தல்களில் தேர்ந்தெடுக்கப்படுபவர்கள்.
# சர்வாதிகாரம்

## சர்வாதிகாரிகளில் முக்கியமானவர்கள்

### அடால்ஃப் ஹிட்லர்

அடால்ஃப் ஹிட்லர் ஒரு ஜெர்மன் அரசியல்வாதியாக இருந்தார், அவர் நாசி கட்சியை உருவாக்கி அதன் தலைவராக இருந்தார். ஜெர்மனியின் வேந்தராக (chancellor of Germany) 1933 முதல் 1945 வரையும், மற்றும் 1934 முதல் 1945 வரை நாசி ஜெர்மனியின் "ஃபுயுரர்" ("Fuhrer"-"தலைவர்") ஆகவும் அவர் இருந்தார். ஒரு பெரிய சர்வாதிகாரி என்ற முறையில், செப்டம்பர் 1939 ல் போலந்து படையெடுப்புடன் ஐரோப்பாவில் இரண்டாம் உலகப் போரைத் தொடங்கினார். அது மட்டுமின்றி யூத இனப்படுகொலைக்கு அவரே அச்சாணியாக இருந்தார். இதில் அடோல்ப் ஹிட்லரின் நாசி ஜெர்மனியாலும் இரண்டாம் உலகப் போர் நாசிகளுடன் ஒத்துழைத்த மற்ற நாடுகளாலும், 6 மில்லியன் ஐரோப்பிய யூதர்கள் கொல்லப்பட்டனர்.
# சர்வாதிகாரம்

## சர்வாதிகாரிகளில் முக்கியமானவர்கள்

### பெனிட்டோ முசோலினி

பெனிட்டோ முசோலினி இத்தாலிய அரசியல்வாதி, பத்திரிகையாளர், தேசிய பாசிஸ்ட் கட்சியின் தலைவர் 1922 முதல் 1943 வரை நாட்டின் பிரதமராக இருந்தார். அவர் 1925 வரை அரசியலமைப்பை ஆட்சி செய்தார், ஜனநாயகம் பற்றிய அனைத்து போலித்தனத்தையும் கைவிட்டு, ஒரு சட்டபூர்வ சர்வாதிகாரத்தை நிறுவினார். Il Duce (தலைவர்) என அழைக்கப்படும், முசோலினி இத்தாலிய பாசிசத்தின் நிறுவனர் ஆவார்.
# சர்வாதிகாரம்

## இராணுவ சர்வாதிகாரம்

ஒரு இராணுவ சர்வாதிகாரம் பல காரணங்களுக்காக பொதுமக்கள் சர்வாதிகாரத்தில் இருந்து வேறுபட்ட அரசாங்க வடிவமாகும்:
அதிகாரத்தை கைப்பற்றுவதற்கான அவர்களின் நோக்கங்கள், அவர்கள் தங்கள் ஆட்சியை நிறுவும் வழிமுறைகள், மற்றும் அவர்கள் அதிகாரத்தை விட்டு செல்லும் வழிகள்.  
ஊழல் மிக்க அல்லது கொலைகார குடிமக்கள், அரசியல்வாதிகளிடமிருந்து நாட்டை காப்பாற்றிக் கொள்ளும் விதமாக பெரும்பாலும் இராணுவம் சர்வாதிகாரத்தை நிலைநிறுத்தி தனது நடுநிலைப் படைப்பிரிவுகளுக்குள்ளேயே "நடுநிலையான அரசை உருவாக்குகிறது" என்று கூறுவதை நியாயப்படுத்துகிறது. அதாவது இராணுவம் இப்படிப்பட்ட தருணத்தில் ஆட்சியைக் கைப்பற்றி நடுநிலையான சர்வாதிகாரத்தை நிலைநாட்டுகிறது. ஆனால் பல நேரங்களில் இந்த இராணுவ சர்வாதிகாரம் நடுநிலையான சர்வாதிகாரத்தை நிலைநாட்டுவதில்லை. அதற்கு பதிலாக அடக்குமுறை ஆட்சியையே நிலைநாட்டுகிறது.  
இது பல நாடுகளில் பலமுறை அமல்படுத்தப்பட்ட சர்வாதிகார வகையாகும்.
# சர்வாதிகாரம்

## இராணுவ சர்வாதிகாரம்

### மியான்மரில் இராணுவ சர்வாதிகாரம்

மாநில அமைதி மற்றும் மேம்பாட்டுக் கவுன்சில் பர்மாவின் இராணுவ அரசாங்கத்தின் அதிகாரப்பூர்வ பெயராகும் (இது மியான்மர் என்றும் அழைக்கப்படுகிறது), இது 1988 ஆம் ஆண்டில் சா மவுங் ஆட்சியின் கீழ் அதிகாரத்தை கைப்பற்றியது. மார்ச் 30, 2011 அன்று, மூத்த பொது மற்றும் சபை தலைவர் சன் ஷுவ் ஒரு ஆணையில் கையெழுத்திட்டதால் அதிகாரப்பூர்வமாக கவுன்சில் கலைக்கப்பட்டது.  
இந்த ஆட்சி மனித உரிமை மீறல்களுக்கு பரவலாக குற்றம் சாட்டப்பட்டது. இது 1990 தேர்தல் முடிவுகளை நிராகரித்தது மற்றும் ஆங் சன் சூ கியை 13 நவம்பர் 2010 அன்று விடுவிக்கும் வரை வீட்டுக் காவலில் வைத்திருந்தது. அதன் முன்னாள் உறுப்பினர் தீன் சீன் தலைமையிலான புதிதாக தெரிவு செய்யப்பட்ட அரசாங்கத்தின் திறப்பு விழாவைக் கொண்டுவந்து, மார்ச் 30, 2011 அன்று கவுன்சில் உத்தியோகபூர்வமாக கலைக்கப்பட்டது. தீன் சீன் மியான்மர்க்கு பிரதம மந்திரியாகவும் ஜனாதிபதியாகவும் பதவிவகித்துள்ளார்.
# சர்வாதிகாரம்

## குடிமை-இராணுவ சர்வாதிகாரம் (Civil-military dictatorship)

### உருகுவேயின் குடிமை-இராணுவ சர்வாதிகாரம்

உருகுவேயின் குடிமை-இராணுவ சர்வாதிகாரம் "உருகுவேயின் சர்வாதிகாரம்" என அறியப்படுகிறது. 1973 ஆம் ஆண்டு ஜூன் 27 ஆம் நாள் (1973 ஆட்சி கவிழ்ப்புக்குப் பின்னர்) முதல் பிப்ரவரி 28, 1985 வரை உருகுவே இராணுவ சர்வாதிகார ஆட்சியின் கீழ் இருந்தது.மனித உரிமைகள் மீறல்கள், சித்திரவதைகளை பயன்படுத்துதல் மற்றும் பல உருகுவாயர்களின் விவரிக்க முடியாத காணாமற் போதல் ஆகியவற்றின் காரணமாக இந்த சர்வாதிகார ஆட்சி சர்ச்சைக்குரிய விடயமாகியது."குடிமை இராணுவம்" என்பது இராணுவ ஆட்சியின் தொடக்கத்தில் ஒரு ஒப்பீட்டளவில் அதிகாரமில்லாத சிவிலியன் ஜனாதிபதியை அரசின் தலைவராக பயன்படுத்தப்பட்டது, இது மற்ற தென் அமெரிக்க நாடுகளில் சர்வாதிகாரங்களில் இருந்து இதை வேறுபடுத்திக் காட்டியது. இதில் மூத்த இராணுவ அதிகாரிகள் உடனடியாக அதிகாரத்தை கைப்பற்றி நேரடியாக பணியாற்றினர். பாரம்பரிய அரசியல் கட்சிகள் உட்பட அனைத்து முன்னாள் அரசியல் நடவடிக்கைகளையும் அடக்கி ஒடுக்கியது. பலர் சிறையில் அடைக்கப்பட்டனர், சித்திரவதை செய்யப்பட்டனர், குறிப்பாக இடதுசாரி உறுப்பினர்கள்.  
1984 ல், சர்வாதிகார ஆட்சிக்கு எதிராக மற்றும் அரசியல் கைதிகளுக்கு ஆதரவாக பெரும் போராட்டங்கள் நடந்தன. ஜனவரி 13, 1984 அன்று, 1973 முதல் முதல் 24 மணி நேரப் பொதுப் போராட்டம் ஏற்பாடு செய்யப்பட்டது. இராணுவ தலைமை மற்றும் பொதுமக்கள் அரசியல்வாதிகள் இடையே பேச்சுவார்த்தைகள் தீவிரமடைந்தன.ஆகஸ்ட் 3, 1984 அன்று, கடற்படை கிளப் ஒப்பந்தம் கையெழுத்திடப்பட்டு, 1967 ஆம் ஆண்டின் அரசியலமைப்பை மீளக் கட்டியெழுப்பியதுடன், பாதுகாப்பு அலுவலர்களுக்கும் மூத்த அதிகாரிகளின் நியமனங்களுக்கும் இராணுவம் அறிவுரை வழங்க அனுமதித்தது. 1984, நவம்பர் 25 ம் தேதி தேர்தல்கள் நடைபெற்றன. மார்ச் 1, 1985 அன்று கொலராடோ கட்சியின் வேட்பாளரான ஜூலியோ மரியா சங்குனிட்டி புதிய தலைவராக ஆனார்.  
2006 ஆம் ஆண்டில், ஆப்ரேஷன் கான்டாரின் பகுதியாக அர்ஜென்டினாவில் நான்கு எதிர்க்கட்சி உறுப்பினர்கள் படுகொலை செய்யப்பட்டதற்காக முன்னாள் சர்வாதிகார ஜனாதிபதி போர்டாபெரி கைது செய்யப்பட்டார். பிப்ரவரி 2010 இல், அவர் 1973 ஆட்சி சதியில் பங்கேற்றதன் மூலம் அரசியலமைப்பை மீறியதற்காக அவர்க்கு 30 ஆண்டுகள் சிறைத் தண்டனை விதிக்கப்பட்டது.
# சர்வாதிகாரம்

## ஒரு கட்சி அமைப்பு

ஒரு கட்சி அரசு, ஒரு கட்சி அமைப்பு, ஒற்றைக் கட்சி முறை என்பது ஒரு அரசியலமைப்பின் அடிப்படையில் பொதுவாக ஒரே அரசியல் கட்சி மட்டுமே அரசாங்கத்தை அமைக்கும் எனும் உரிமையைக் கொண்ட அரசாங்கம்.ஏனைய அனைத்து கட்சிகளும் சட்டவிரோதமானவையாக கருதப்படும் அல்லது தேர்தல்களில் ஒரு மட்டுப்படுத்தப்பட்ட கட்சியாக, சில இடங்களில் மட்டுமே போட்டியிட அனுமதிக்கப்படுகின்றன.  
சிலநேரங்களில் "நடைமுறையில் ஒரு கட்சி ஆட்சி" என்பது ஒரு ஆதிக்கக் கட்சி முறையை விவரிக்கப் பயன்படுகிறது, ஒரு கட்சி நிலை போலல்லாமல், (குறைந்தபட்சம் பெயரளவில்) ஜனநாயக பலதரப்பட்ட தேர்தல்களை அனுமதிக்கிறது, ஆனால் நடைமுறையில் இருக்கும் பழக்கவழக்கங்கள் அல்லது அரசியல் அதிகாரத்தின் சமநிலை திறம்பட எதிர்க்கட்சி தேர்தலை வெல்ல முடியாமல் தடுக்கிறது.  
ஐக்கிய முன்னணியின் கீழ் உள்ள சீன மக்கள் குடியரசு (People's Republic of China) ஒரு கட்சி நிலையின் எடுத்துக்காட்டுகள் ஆகும். சீன மக்கள் குடியரசில் ஐக்கிய முன்னணி என்பது கம்யூனிஸ்ட் கட்சியின் தலைமையிலான, நாட்டின் சட்டபூர்வமாக அனுமதிக்கப்பட்ட கட்சிகளின் ஒரு பிரபலமான முன்னணி ஆகும்.
# ஙுயென்

**ஙுயென்** (வியட்நாம் மொழி: Nguyễn) வியட்நாமில் மிகப் பரவலமான காணப்படும் குடும்பப் பெயர். அனைத்து வியட்நாம் மக்களில் ஏறத்தாழ 40 சதவீத மக்கள் இப்பெயரை கொண்டுள்ளனர். சீனத்தில் "ருஅன்" (阮) என்று உச்சரிக்கப்படுகிறது. வியட்நாமிலிருந்து வெளியேறிய மக்கள் காரணமாக ஆஸ்திரேலியா, ஐக்கிய அமெரிக்காவின் டெக்சஸ் மாநிலம், பிரான்ஸ் போன்ற இடங்களில் பரவலமான காணப்படுகிறது.
# அழகு

பேராலயத்தில் ரேயோனண்டு ரோசு சன்னல். கோத்திக் கலாச்சாரத்தில் ஒளியே மிகவும் அழகான கடவுளின் வெளிப்பாடாகக் கருதப்படுகிறது]]  
**அழகு** *(Beauty)* , விலங்கு பொருள், நபர் அல்லது இடம் இவற்றின் பண்பு சார்ந்த இன்பம் அல்லது திருப்தியை அளிக்கும் ஒரு புலனுணர்வு அனுபவம் ஆகும். அழகியல், கலாச்சாரம், சமூக உளவியல் மற்றும் சமூகவியல் ஆகியவற்றின் பகுதியாக அழகு ஆய்வு செய்யப்படுகிறது. ஒரு "சிறந்த அழகு" என்பது போற்றப்படக்கூடிய ஒரு பொருளைக் குறிக்கின்றது, அல்லது ஒரு குறிப்பிட்ட கலாச்சாரத்தில் அழியாத தன்மை கொண்ட மிகச்சரியான அம்சங்களைக் கருத்தில் கொண்டுள்ளதாக அமைகிறது.
அழகு என்னும் உணர்வின் அனுபவம் பெரும்பாலும் சில உறுப்படிகளின் பொருள் விளக்கமாகவும் இயற்கையுடன் இயைபும் சமநிலையும் கொண்டதாகவும் தொடர்புபடுத்தப்படுகிறது. கவர்ச்சி மற்றும் நலம் சார்ந்த உணர்வுகளுக்கு இந்நிலை வழிவகுக்கிறது. இவ்வுணர்வு ஒர் அகநிலை அனுபவமாக இருப்பதால், "இரசிப்பவரின் கண்களில் அழகு இருக்கிறது " என்று கூறப்படுகிறது".
பொருட்கள், மனிதர்கள் மற்றும் நிலப்பரப்பு தொடர்பானவற்றின் அழகியல் சார்பான புலனுணர்வுகள் பரிணாம வளர்ச்சியடைந்துள்ளன என்பதற்கு ஏற்ற பொருத்தமான சான்றுகள் உள்ளன. மனித மரபணுக்களின் மேம்பட்ட வாழ்க்கைக்கான வாய்ப்புகளை இவை காணப்படும் அழகான இடங்களில் காணப்படுவதாகக் கருதப்படுகிறது.
# அழகு

## பண்டைய கிரேக்கம்

பண்டைய கிரேக்க பெயர் சொல்லான κάλλος, kallos, என்பதற்கும் பெயர் உரிச்சொல்லான καλός, kalos. என்பதற்கும் பொருத்தமான ஆங்கில மொழிபெயர்ப்புச் சொல் "beauty" அல்லது "beautiful" எனக் கருதப்பட்டது. இருப்பினும் kalos என்பதற்கு அழகு அல்லது மிகச் சிறந்த என்ற பொருளில் மொழிபெயர்க்கப்பட்டது. இப்போக்கால் உடலியல் அல்லது பொருளியல் அம்சங்களைத் தாண்டி விரிவான பொருளை இச்சொல் தனதாக்கிக் கொண்டது. இதேபோல kallos என்ற சொல்லும், பாலுணர்வை வெளிப்படுத்தும் ஆங்கிலச் சொல்லான பியூட்டியிலிருந்து மாறுபட்ட பொருளில் பயன்படுத்தப்பட்டது .
இந்தோ-ஐரோப்பிய மொழிக்குடும்பத்தில் ஒன்றான கொயின் கிரேக்க மொழியில், ஆங்கிலச் சொல்லான பியூட்டிபுல் என்ற சொல்லுக்கு சமமான சொல்லாக ὡραῖος, hōraios என்ற சொல் கருதப்படுகிறது. ὥρα, hōra,என்ற சொல்லிலிருந்து சொற்பிறப்பியல் மூலமாக ஒரு பெயர் உரிச்சொல்லாக இது வருவிக்கப்படுகிறது. எனவே கொயின் கிரேக்க மொழியில் அழகு என்பது ஒன்றின் நேரத்துடன் தொடர்புடையதாக உள்ளது . எனவே இதன்படி ஒரு பழுத்த பழம் அந்நேரத்தில் அழகானதாகக் கருதப்பட்டது. முதிய பெண் ஒருவர் இளம் பெண்ணாகத் தோற்றமளிக்க முயற்சிப்பதும் அல்லது இளம் பெண் முதியவராகக் காட்சியளிக்க முயற்சிப்பதும் அழகு என்று கருதப்படுவதில்லை. தூய கிரேக்க மொழியில் இச்சொல் இளமை, பழுத்த அல்லது முதிய வயது உள்ளிட்ட பல்வேறு பொருட்களைக் கொண்டதாக உள்ளது.  
மேற்கத்திய தத்துவ மரபின் முக்கியமான சின்னமாகத் திகழ்பவர்களுள் ஒருவரரான சாக்கிரட்டீசுக்கு முந்தைய பித்தாகரசு போன்ற மெய்யியலார்களின் படைப்புகளில் அழகு தொடர்பான ஆரம்பகால மேற்கத்திய தத்துவக் கோட்பாடுகள் காணப்படுகின்றன. பித்தாகரசு சார்ந்த சிந்தனையாளர்கள், அழகுக்கும், கணிதத்துக்கும் வலுவான தொடர்பு இருப்பதாக நம்பினர். அதிலும் குறிப்பாக *தங்க விகிதம்* எனப்படும் விகிதவியல் அளவு கொண்ட பொருட்கள் கூடுதல் அழகுள்ளனவாக இருப்பதாக அவர்கள் குறிப்பிட்டுள்ளனர் . பண்டைய கிரேக்க கட்டிடக்கலையும் சமச்சீர் மற்றும் விகிதாசாரப் பார்வையை அடிப்படையாகக் கொண்டுள்ளது.
அழகு குறித்த மற்ற எல்லா கருத்திற்கும் மேலாக எண்ணம் அழகாக இருப்பதே அழகு என்ற கோட்பாட்டை பிளேட்டோ முன்வைத்தார் . அழகுக்கும் நல்லொழுக்கத்திற்கும் இடையே தொடர்புள்ளது என்றும் அழகாக இருப்பதே நல்லொழுக்கத்தின் நோக்கம் என்றும் தன் வாதங்களை வெளிப்படுத்தினார்.  
பண்டைய மெய்யியலும், கிரேக்க மெய்யியலாளர்களின் கோட்பாடுகளின்படி உருவாக்கப்பட்ட ஆண்கள் மற்றும் பெண்களின் சிற்பங்களும் ஐரோப்பாவில் மறுமலர்ச்சியை உருவாக்கின. சிறப்பு மிக்க மனித அழகு குறித்த பார்வை பாரம்பரியத் தனிச்சிறப்புகளுடன் மீளுருவாக்கம் செய்யப்பட்டது. பெண்களின் அழகான தோற்றத்தினை உறுதி செய்யும் நிபந்தனைகளில் பாரம்பரிய அழகுக்கோட்பாடுகளும் முக்கியத்துவம் பெறுகின்றன. கோதிக் காலத்தின்போது, அழகின் பாரம்பரிய அழகியல் நெறிமுறை பாவத்துடன் தொடர்புடையது என்று நிராகரிக்கப்பட்டது. பின்னர் மறுமலர்ச்சி மற்றும் மனிதநேய சிந்தனையாளர்கள் இந்தப் பார்வையை நிராகரித்தனர், மேலும் பகுத்தறிவு ஒழுங்கும் இணக்கங்களின் விகிதமும் சேர்ந்த ஒரு விளைபொருளாக அழகு கருதப்பட்டது. கியார்கியோ வசாரி போன்ற மறுமலர்ச்சிக் கலைஞர்களும், கட்டிடக் கலைஞர்களும் கோதிக் கால அழகியல் பார்வை பகுத்தறிவுக்கு ஒவ்வாதது என்றும் காட்டுமிராண்டித்தனமானது என்றும் விமர்சித்தனர். கோதிக் கலையின் பார்வையானது 19 ஆம் நூற்றாண்டில் கற்பனைவாதம் தொடங்கும் வரை நீடித்தது.
# அழகு

## அறிவொளிக் காலம்

மேற்கத்திய மெய்யியலும், பண்பாட்டுச் சிறப்புகளும், பகுத்தறிவும் ஆதிக்கம் செலுத்திய அறிவொளிக் காலத்தில் அழகு என்பதும் ஒரு தத்துவப்பொருளே என்ற கோட்பாடு வளர்ச்சி கண்டது.
உதாரணமாக, இசுகாட்லாந்தைச் சேர்ந்த மெய்யியலாளர் பிரான்சிசு அட்ச்சன், ’ஒற்றுமையும் பன்முகமும்’ மற்றும் ’பன்முக ஒற்றுமை" என்பதே அழகு என்று வாதிட்டார் . யான் கீட்சு போன்ற ரோமானியக் கவிஞர்களும் இக்கோட்பாட்டை ஆதரித்தனர்.  
அழகு என்பது உண்மை, உண்மையே அழகு, </br>
அனைத்திலும் </br>
பூமியில் அறிந்திருக்க வேண்டியதும் உண்மையே.
# அழகு

## புனைவியக் காலம்

புனைவியம் என்பது, 18 ஆம் நூற்றாண்டின் இறுதிப் பகுதியில் ஐரோப்பாவில் உருவாகி வளர்ந்த கலை, இலக்கிய, அறிவுசார் இயக்கம் ஆகும். உலகின் பெரும்பாலான பகுதிகளில் இது 1800 - 1850 காலகட்டத்தில் உச்சநிலையில் இருந்தது. காட்சிக் கலைகள், இசை, இலக்கியம், போன்ற துறைகளில் இக்காலம் மிகவும் வலுவானதாக இருந்ததுடன், வரலாற்றுவரைவியல், கல்வி, இயற்கை அறிவியல் ஆகிய துறைகளிலும் இக்காலம் குறிப்பிடத்தக்க தாக்கங்களை ஏற்படுத்தியது.
அழகியல் அனுபவத்தின் உண்மையான மூலங்களாக வலுவான உணர்வுகளை இக்காலலட்ட இயக்கம் முன்னிலைப்படுத்தியது. குறிப்பாகக் கட்டுப்படுத்தப்படாத இயற்கையையும், அதன் கவர்ச்சியான பண்புகளையும் எதிர்கொள்ளும்போது அனுபவிக்கும் அச்சம், திகில், பிரமிப்பு போன்ற உணர்வுகள்மீது புனைவியம் கூடிய அழுத்தம் கொடுத்தது. இது நாட்டுப்புறக் கலைகளுக்கு ஒரு கண்ணியமான இடத்தை வழங்கியதுடன், தன்னிச்சைத் தன்மையை ஒரு விரும்பத்தக்க இயல்பாகவும் ஆக்கியது. அழகின் பாரம்பரிய பொருளுக்கும் உன்னதமான மேம்பட்ட பொருளுக்கும் இடையிலான வேறுபாடுகளை புனைவியக் காலத்தைச் சேர்ந்த எட்மண்டு பர்க்கு முன்மொழிந்தார்.
# அழகு

## இருபதாம் நூற்றாண்டில் அழகு

20 ஆம் நூற்றாண்டில் அழகியலுக்கு எதிரான பின்நவீனத்துவக் கலைஞர்களாலும், தத்துவஞானிகளாலும் அழகியல் நிரகாரிப்பு அதிகரித்து உச்சத்தில் இருந்தது. அவ்வாறு இருந்தபோதிலும் அழகு பின்நவீனத்துவத்தின் மையப்பொருளாக இருந்தது. பிரெடரிக் நீட்சே முயற்சியே அழகு என வாதிட்டார் .பின்நவீனத்துவத்தில் அழகினை நிராகரித்த சிந்தனையாளர்கள் மீண்டும் அழகுக்கு முக்கியத்துவம் அளித்தனர். அமெரிக்க பகுத்தறிவு மெய்யியலாளர் கை சர்கெல்லோ தனது புதிய அழகுக் கோட்பாட்டில் அழகு என்பது ஒரு முக்கியமான தத்துவ கருத்து என்பதை மீண்டும் உறுதிப்படுத்த முயற்சித்தார் . அழகு என்பது சமூகநீதியுடன் தொடர்புடையது என்று எலினை சுகரியும் வாதிட்டார்.
# அழகு

## சமூக விளைவுகள்

அழகு ஒப்பீடு ஒரு தரத்தை அளிக்கிறது, மற்றும் அதை அடைய முடியாது போது கோபமும் அதிருப்தியும் ஏற்படுகின்றன. சிறந்த அழகு என்ற தரத்திற்குப் பொருந்தாதவர்கள் தங்கள் சமூகங்களுக்குள்ளிருந்து விலக்கி வைக்கப்படலாம். அக்ளி பெட்டி என்ற நகைச்சுவை தொலைக்காட்சி நாடகத்தில், கவர்ச்சியற்ற ஒரு பெண் எதிர்கொள்ளும் துன்பங்கள் சமுதாயத்தின் அசைக்கமுடியாத இம்மனப்பான்மையை வெளிப்படுத்துகின்றன. ஒரு நபர் அவரின் அழகு காரணமாக துன்புறுத்தலுக்கும் இலக்காகலாம். மலேனா என்ற இத்தாலியத் திரைப்படம், ஒரு இத்தாலியப் பெண்ணுக்கு அவளுடைய அழகு ஏற்படுத்தும் துன்பங்களையும், அவள் தான் வாழும் சமூகத்தால் எத்தகைய இன்னல்களை அனுபவிக்கிறாள் என்றும் சொல்கிறது. அழகாகக் கருதப்படும் பெண்களின் நேர்காணல்கள் மூலம் பெண்களுக்கான ஆசிகள், சாபங்கள் இரண்டையும் ’கண்களுக்குள் அழகின் தரிசனம்’ என்ற ஆவணப்படம்.ஆராய்கிறது.  
சாதாரணத் தோற்றம் கொண்ட மாணவர்களைவிட அழகிய தோற்றம் கொண்ட மாணவர்கள் ஆசிரியர்களிடம் அதிக மதிப்பெண்கள் பெறுவதாகவும் ஆராய்ச்சியாளர்கள் கண்டறிந்துள்ளனர். மேலும், அழகுள்ளவர்கள் அதிகமாகப் பொருள் ஈட்டுவதாகவும், அழகற்றவர்கள் குற்றவாளிகளாகும் சதவீதம் அதிகமென்றும் சமூகத்தில் கருத்துகள் நிலவுகின்றன.
# நன்னெறி

**நன்னெறி**, **நெறிமுறை** அல்லது **அறமுறைமை** என்பது மெய்யியலின் முக்கியமான ஒரு பிரிவு. இது நடத்தை தொடர்பில் சரி பிழை ஆகிய கருத்துருக்களை முறைப்படுத்தி, பேணி, அவற்றைக் கைக்கொள்ளும்படி மக்களுக்குப் பரிந்துரை செய்வது. நன்னெறியின் முக்கியமான அம்சம் "நல்ல வாழ்வு" ஆகும். பயனுள்ளதும், திருப்தி அளிப்பதுமான வாழ்வே முக்கியமானது எனபதே பல மெய்யியலாளரது கருத்தாகும். மெய்யியலில், நெறிமுறை அழகியலின் நிரப்புக்கூறாகக் கருதப்படுகிறது. நெறிமுறை, மனிதர்களது நன்னடத்தை தொடர்பாகவும், ஒருவர் எவ்வாறு நடந்து கொள்ள வேண்டும் என்பது குறித்தும் ஆய்வு செய்கிறது. நெறிமுறை தொடர்பான ஆய்வுப் பரப்பை நான்காக வகுப்பது உண்டு. பகுத்தறிவு கொண்ட மனிதர்களுக்கு எத்தகைய நடத்தைகள் உதவுகின்றன எத்தகைய நடத்தைகள் அவர்களுக்கு தீங்கு விளைவிக்கின்றன என்பதைத் தீர்மானிப்பதற்கு வழிகாட்டும் ஒரு தொகுதி கருத்துருக்களும், கொள்கைகளுமே நெறிமுறைகள் என பாலும், எல்டரும் வரைவிலக்கணம் தருகின்றனர்.  
"இயல்பறிவின் அடிப்படையில் எட்டப்படும் பகுத்தறிவுக்கு ஒத்த, அளவோடமைந்த, பொருத்தமான முடிவு" என்பதே "நெறிமுறை" என்பதற்கான பொதுவான பொருள். இதன்படி, வேண்டுமென்றே கெட்ட நோக்கத்துடன் செய்யாமல், தேவையின் பொருட்டு அழிவு ஏற்படுத்தும் நிலையும் நெறிமுறையின் பாற்பட்டதாகவே கொள்ளப்படுகிறது. எடுத்துக்காட்டாக, உடல்ரீதியான பாதிப்பு ஏற்படக்கூடிய பயமுறுத்தல் இருக்கும் நிலையில், அதைத் தடுப்பதற்கு வேறு வழிகள் இல்லாதபோது, தற்காப்புக்காக எதிராளிக்குத் தேவையான அளவு பாதிப்பை ஏற்படுத்தல் ஏற்றுக்கொள்ளக்கூடிய ஒன்றாக உள்ளது. நெறிமுறை, ஒழுக்கத்தைப் போல் விதிமுறைகளை முன்வைப்பதில்லை. ஆனால், ஒழுக்க விழுமியங்களைத் தீர்மானிப்பதற்கான ஒரு வழிமுறையாக இதனைப் பயன்படுத்திக்கொள்ள முடியும்.
# நன்னெறி

## பின்நவீனத்துவ நன்னெறி

பின்னை நவீனத்துவம்''' (பின்நவீனத்துவம்) என்பது குறிப்பாக மேற்கு நாடுகளில் கலை இலக்கிய உலகில் நிலவும் ஒரு பொதுச்சிந்தனைப்போக்கு. நவீன அறிவியல் மற்றும் தொழில்நுட்பத்தால் உருவான புதியசிந்தனைப்போக்கு நவீனத்துவம் (மாடர்னிசம்) என்று சொல்லப்படுகிறது. அந்தப்போக்கு காலாவதியாகிவிட்டது என்று மறுக்கும் போக்குக்கு பின்நவீனத்துவம் என்று பெயர்.  
நவீன தொழில்நுட்பம் உலகை ஒன்றாக்கியது. அனைத்தையும் இணைத்தது. தொழிற்சாலை ,பள்ளி, நவீன போக்குவரத்து, உலகளாவிய ஊடகம் ஆகியவற்றை உருவாக்கியது. அதன் விளைவாக சில மனநிலைகள் உருவாகின. எல்லா கருத்துக்களையும் ஒட்டுமொத்த உலகவரலாற்று பின்னணியில் வைத்துப்பார்ப்பது, எல்லாவற்றுக்கும் சாராம்சம் தேடுவது, எல்லாவற்றையும் தர்க்கபூர்வமாக புரிந்துகொள்ள முயல்வது, எல்லாவற்றையும் முரண்இருமை (பைனரி) பார்ப்பது போன்றவை அதன் வழிகள். இதுவே நவீனத்துவம்.
# நன்னெறி

## உறுதிப்பாட்டுவாதம்

உறுதிப்பாட்டுவாதம் (Stoicism) என்பது கிமு 3 ம் நூற்றாண்டளவில் கிரேக்கத்தில் தோற்றம் பெற்ற ஒரு மெய்யியல் ஆகும். இது வாழ்வை அல்லது உலகை அணுகுவதற்கான ஒரு மனநிலையை எடுத்துரைக்கிறது. ஒருவரின் கட்டுப்பாட்டுக்குள் இருப்பவை எவை, கட்டுப்பாட்டுக்குள் இல்லாதவை எவை என்பதைப் புரிந்துகொண்டு, உலகின் இயல்பைப் புரிந்து நடப்பதே சிறந்தது என்பது இவர்களின் பரிந்துரை ஆகும்.
# நன்னெறி

## அறவழி தன்முனைப்பாக்கம்

அறவழி தன்முனைப்பாக்கம் என்பது ஒருவர் தனது நலத்துக்காக, நன்மைக்காக செயற்படுவதே அறமாகும் எனும் ஒரு மெய்யியல் நிலைப்பாடு ஆகும். ஒருவர் தனது இலாபத்துக்காகச் செயற்பட்டால், அவர் நல்வழியில் செயற்படுகிறார் என்றும், அந்த நடவடிக்கை சரியானது என்றும் இந்த கொள்கை கூறுகிறது.  
இன்பம் தருவதே நலம் என்றும், நல் வாழ்க்கை நலம், அதிகாரம் அறிவு அல்லது ஆத்மீக நலம் என்றும் தன்னலம் என்பது தொடர்பாக வெவ்வேறு கருத்துக்கள் உண்டு.அறவழி தன்முனைப்பாக்கம் ஒருவர் தாம் விரும்பவதையே எப்போதும் செய்ய வேண்டும் என்று கூறவில்லை. ஒருவருக்கு சொட்டுத் தேன் விருப்பமாக இருக்கலாம், ஆனால் அது அவர் உடல் நலனுக்கு கேடாக இருக்கும். ஒருவருக்கு காலை நித்திரை கொள்வது விருப்பமாக இருக்கலாம், அதனால் அவர் வேலை கெடலாம். பிறருக்கு ஒருபோது ஒத்துழைக்காமல் விட்டால், தேவைப்படும் போது அவர்கள் உங்களுக்கு உதவ மாட்டார்கள். எனவே குறுகிய காலத்தில் இன்பத்தை தேடி செயற்படுவது, ஒருவருடைய நெடுங்கால நலத்துக்கு தீங்காக அமையலாம்.
# நன்னெறி

## பயனெறிமுறைக் கோட்பாடு

பயனெறிமுறைக் கோட்பாடு அல்லது **பயனோக்கு கோட்பாடு** (*Utilitarianism*) என்பது ஒரு செயலின் ஒழுக்க மதிப்பு அதன் ஒட்டுமொத்த பயனுடைமையைப் பொருத்தே அமைகிறது என்ற அடிப்படையிலான மெய்யியல் கோட்பாடு ஆகும். இது ஒரு வகையான விளைவுநெறிமுறைக் கோட்பாடு ஆகும். இக்கோட்பாட்டின்படி *பயனுடைமை* என்பது பெருக்கப்பட வேண்டிய அடிப்படைப் பண்டமாகக் கருதப்படுகிறது. எது பயனுடைமை என்பதில் இக்கோட்பாட்டாளர்கள் வெவ்வேறு கருத்துக்களைக் கொண்டுள்ளனர். மகிழ்ச்சி மற்றும் இன்ப நலம் என்பதே நற்பயன் என்பது ஒரு சாராரின் எண்ணம். பீடர் சிங்கர் போன்ற விருப்பச்சார்பு பயனோக்காளர்கள் எது நற்பயன் என்பது கோட்பாட்டைப் பின்பற்றுபவர்களின் இயல்பான விருப்பத்தைப் பொருத்த வரையப்படுகிறது என்று கருதுகின்றனர். அதேபோல் பொதுவாக மக்கள் நலனை மையப்படுத்தியே நற்பயன் வரையறுக்கப்பட்டாலும் ஒட்டுமொத்த பயன் என்கிற பொழுது மாக்களையும் உட்படுத்தி புலனுணர்வு பெற்ற அனைத்து மெய்ம்மைகளின் நலனும் கருதப்பட வேண்டும் என்று ஒரு சாரார் எண்ணுகின்றனர்.
# நன்னெறி

## பயனெறிமுறைக் கோட்பாடு

### வரலாறு

மேற்கத்திய மெய்யியல் வரலாற்றில் இக்கோட்பாட்டின் துவக்கங்கள் எபிகியூரஸ் என்ற கிரேக்க மெய்யியல் அறிஞரின் கருத்துகளில் உள்ளதாகக் கருதப்படுகிறது. இருப்பினும் ஒரு கருதுமுறையாக, இதைத் துவக்கத்தில் ஜெரமி பெந்தாம்தான் வளர்த்தெடுத்ததாக ஏற்றுக் கொள்ளப்படுகிறது. அவரைப் பொருத்தமட்டில் வலியும் மகிழ்வுமே உலகில் அனைத்திலும் உள்ளார்ந்த மதிப்புடையவைகள் ஆவன. இத்தற்கோளிலிருந்து அவர் பயனுடைமையை வரையறுக்க விழைந்தார். அதன்படி மிகக்கூடுதலான நபர்களுக்கு மிகுதியான மகிழ்ச்சியை எது தருகிறதோ அதுவே பயன்தரும் பண்டமெனக் கொண்டார். பிற்பாடு இது இருவேறு திக்குகளில் இட்டுச்செல்லவல்ல வரையறை என்றுணர்ந்து "பெருமகிழ்ச்சிக் கோட்பாடு" என தனது கோட்பாட்டைத் திருத்திக் கொண்டார்.
# நன்னெறி

## பயன்படு நன்னெறி

பயன்படு நன்னெறி என்பது மருத்துவம், தொழில்நுட்பம், சட்டம் மற்றும் வணிகம் போன்ற பல துறைகளில் நெறிமுறைசார் கேள்விகளை நிர்வகிக்கும் ஒரு நெறிமுறைகள் துறை ஆகும்.
# நன்னெறி

## முக்கியத் துறைகளில் பயன்படும் நன்னெறிகள்

### உயிரி நன்னெறி

உயிரி நன்னெறி அல்லது உயிரி அறவியல் என்பது உயிரியல் மற்றும் மருத்துவத்தில் முன்னேற்றங்கள் மூலம் சர்ச்சைக்குரிய நெறிமுறைகள் பற்றிய ஆய்வு ஆகும். உயிரி அறிவியல், உயிரி தொழில்நுட்பம், மருத்துவம், அரசியல், சட்டம் மற்றும் தத்துவம் ஆகியவற்றுக்கிடையே உள்ள உறவுகளில் எழுகின்ற நன்னெறி கேள்விகளுக்கு உயிரி நன்னெறி கவனம் செலுத்துகிறது. முதன்மை பராமரிப்பு மற்றும் பிற மருந்துகளின் கிளைகளில் எழும் மதிப்புகளின் பொதுவான கேள்விகள் ("சாதாரண நெறிமுறை") பற்றிய ஆய்வு இதில் அடங்கும்.  
உயிரி நன்னெறியின் வளர்ச்சியானது, வளர்ந்து வரும் உயிர் தொழில்நுட்ப நுட்பங்களின் வழிகாட்டுதலை எதிர்நோக்கியுள்ளது. இது அடிப்படை உயிரியல் மற்றும் எதிர்கால மனித குலத்தில் தாக்கத்தை ஏற்படுத்தக்கூடும். இந்த வளர்ச்சி, படியெடுத்தல், மரபணு சிகிச்சை, மனித மரபியல் பொறியியல், விண்வெளி மற்றும் உயிர்களுக்கான வாழ்க்கை மற்றும் மாற்றியமைக்கப்பட்ட டி.என்.ஏ, ஆர்.என்.ஏ மற்றும் புரதங்கள் மூலம் அடிப்படை உயிரியல் கையாளுதல் ஆகியவற்றை உள்ளடக்கியுள்ளது. உதாரணம் : மூன்று பெற்றோர் குழந்தை- குழந்தை உருவாகும் கருமுட்டையானது மரபணு அடிப்படையில் மாற்றம் செய்யப்படுகிறது. இதில் தொடர்புடைய மூவர், தாயிடமிருந்து டி.என்ஏ, தந்தை மந்றும் ஒரு பெண் நன்கொடையாளர் ஆகியோராவர். அதன்படி, புதிய உயிரி நன்னெறியானது அதன் மையத்தில் வாழ்வதற்கு அவசியம் தேவை. உதாரணமாக, உயிரியல் நெறிமுறைகள் கரிம மரபணு /புரத வாழ்வு தன்னை மதிப்பிடும் மற்றும் அதை வெளிப்படுத்தவும் முயல்கின்றன. இத்தகைய உயிர்-அடிப்படையான கொள்கைகள், நெறிமுறைகள் ஒரு அண்டவியல் எதிர்கால வாழ்வை பாதுகாக்கக் கூடும்.
# நன்னெறி

## முக்கியத் துறைகளில் பயன்படும் நன்னெறிகள்

### வணிக நன்னெறி

வணிக நன்னெறி (பெருநிறுவன நெறிமுறைகள் எனவும் அறியப்படுகிறது) என்பது பயன்படு நன்னெறியின் ஒரு வடிவமாகும், இது வணிக சூழ்நிலைகளில் ஏற்படும் நெறிமுறைசார் கொள்கைகள் மற்றும் ஒழுக்கம் சார்ந்த அல்லது நெறிமுறைசார் சிக்கல்களை ஆராய்வதாகும். இது வணிக நடவடிக்கைகளின் அனைத்து அம்சங்களிலும் பயன்படுத்தப்படுகிறது, மேலும் இது முழுவதுமாக தனிநபர்கள் மற்றும் வணிக அமைப்புகளின் நடவடிக்கைகளுக்குப் பொருத்தமானதாக இருக்கிறது.
21 ஆம் நூற்றாண்டில் அதிகரித்துவரும் நேர்மையுணர்வில்-கவனம் செலுத்தப்பட்ட சந்தையிடங்களில், நெறிமுறைசார் வணிக செயல்பாடுகள் மற்றும் நடவடிக்கைகளுக்கான (நெறிமுறையியல் எனப்படுகிறது) தேவை அதிகரித்துவருகிறது. அதேசமயம், புதிய பொது முனைப்புகள் மற்றும் சட்டங்கள் (எ.கா. அதிகப்படியான-புகையுமிழும் வாகனங்களுக்கு அதிக UK சாலை வரி விதிப்பு) வழியாக வணிக நெறிமுறைகளை மேம்படுத்துவதற்கு தொழில்துறையில் கட்டாயப்படுத்தப்படுகிறது. வணிகங்கள் பொதுவாக நெறிமுறையற்ற முறையில் செயல்படுவதால் குறைந்த-கால ஆதாயங்களை அடையமுடியும்; எனினும், இதுபோன்ற நடவடிக்கைகள் திடீரெனப் பொருளாதாரத்தை வீழ்த்துவதற்கு வழிவகுக்கலாம்.
# ஆஸ்கர் ராபர்ட்சன்

**ஆஸ்கர் பாமர் ராபர்ட்சன்** (*Oscar Palmer Robertson*, பி. நவம்பர் 24, 1938) முன்னாள் அமெரிக்கக் கூடைப்பந்தாட்டக்காரர் ஆவார். சின்சினாட்டி ராயல்ஸ் மற்றும் மில்வாக்கி பக்ஸ் அணிகளில் புள்ளிபெற்ற பின்காவல் மற்றும் சிறு முன்நிலை நிலைகளில் விளையாடியுள்ளார். 6'5" உயரம் 220 பவுண்ட் எடை கொண்ட ராபர்சன் 12 முறையாக என்.பி.ஏ. பல-நட்சத்திர அணியில் (All-Star team) தேர்ந்தெடுக்கப்பட்டார். என்.பி.ஏ. வரலாற்றிலேயே ஒரு முழு பருவத்தில் சராசரியாக ஒரு போட்டியில் "மும்மை-இரட்டை" (triple double) பெற்ற ஒரே வீரர் இவர்; அதாவது, மூன்று புள்ளியியல் பகுப்புகளில் குறைந்தது 10 சராசரியாக பெற்றார். 1980இல் கூடைப்பந்து புகழவை இவரை தேர்வு செய்துள்ளது. 1996இல் என்.பி.ஏ. வரலாற்றில் ஐம்பது உயர்ந்த வீரர்களின் பட்டியலில் தேர்ந்தெடுக்கப்பட்டார். 1970இல் இவர் என்.பி.ஏ.க்கு எதிராக நடத்திய நீதி வழக்கின் காரணமாக என்.பி.ஏ. வீரர்கள் பல உரிமைகளும் உயர்ந்த அளவில் சம்பளம் பெற்றனர்.
# வார்ப்புரு:Infobox philosopher/doc

This template is used to provide biographical information on anyone who might be considered a philosopher. This template is generally superseded by officeholder templates (if the philosopher held political or other public office; e.g. Alan Greenspan).
# வார்ப்புரு:Infobox philosopher/doc

### Usage

<div><pre>  
</pre></div>  
To use this template, copy the text above to the top of a biography article. Note that parameter names are lowercase. All parameters are optional, and if blank will not appear in the Infobox;  
- **era** (should be selected from :Category:Philosophy by era);
- **region** should be selected from :Category:Philosophy by region;
- **school_tradition** should be selected from :Category:Philosophical schools and traditions;
- Entries in **influences**, **influenced**, and **notable ideas** should be explained in the main text of one of the articles. Those that are not mentioned in the main text may be deleted.
# வார்ப்புரு:Infobox philosopher/doc

### Microformat

<includeonly>
id:Templat:Kotak info filsuf
lv:Veidne:Info filozofs
no:Mal:Infoboks filosof
vi:Tiêu bản:Infobox Philosopher
zh:Template:Infobox Philosopher  
</includeonly>
# கருத்தியல்

**கருத்தியல்** *(Ideology)* என்பது தனி ஒருவரோ, குழுவோ, சமூகமோ பெற்றிருக்கும் வரன்முறை நம்பிக்கைகள், நனவுள்ள, நனவிலி மன எண்ணக்கருக்கள் ஆகியவற்றின் நுண்ணிலைத் தொகுப்பாகும்.  
கருத்தியல் என்பது உலகப் பார்வை, கற்பனை (சமூகவியல்), இருப்பியல் (மெய்யியல்) ஆகியவற்றை விடக் குறுகிய கருத்துப்படிமம் ஆகும்.  
மார்க்சிய அல்லது உய்யநிலைக் கோட்பாடுகளின்படி, சமூகத்தின் ஆளும் வருக்கம் அல்லது உயரதிகாரக் குழுவால் அரசியற் கருத்தியல் முன்மொழியப்படுகிறது. பொதுவாழ்க்கையும் தனியார் வாழ்க்கையும் பிரித்துணரப்படும் சமூகங்களில் ஒவ்வொரு அரசியல்போக்கும் பொருளியல் போக்கும் கருத்தியலைக் கொண்டுள்ளது. இது தெளிவான/வெளிப்படையான சிந்தனை வடிவமாக அமைய தேவையில்லை.  
அல்தூசரியக் கண்ணோட்டப்படி, கருத்தியல் என்பதுநிலவும் மெய்ந்நிலை நிலைமைகளினைச் சார்ந்த கற்பனை உணர்வாகும்.  
கருத்தியல் என்பது, நம்பிக்கைகள், இலக்குகள், எண்ணக்கருக்கள் ஆகியவற்றின் ஒரு தொகுதி. பொதுவாக அரசியலில் இது பயன்படுத்தப்படுகிறது. *கருத்தியல்* என்னும் சொல்லுக்குப் பதிலாக *கருத்துநிலை*, *சித்தாந்தம்* போன்ற சொற்களும் வழக்கில் உள்ளன. சமூக ஊடாட்டம் வளர வளர மனிதர்கள் பொதுவான எண்ணக் கருத்துக்களையும், உலகம் பற்றியனவும், தமது சமூக வாழ்க்கை பற்றியனவும், தெய்வம், சொத்து, தர்மம், நீதி ஆகியவை பற்றியவையுமான நோக்குகளை வளர்த்துக் கொள்கிறார்கள். இவ்வாறாக இவை சமூகம், அரசியல், சட்டம், மதம், கலை, மெய்யியல் நோக்கு ஆகியவை தொடர்பான கருத்துநிலைப்பட்ட எண்ணங்களை உருவாக்கிக் கொள்கின்றனர். இவையே *கருத்துநிலை* என்று பெரும்பாலும் குறிப்பிடப்படுகின்றது." என ஜேம்ஸ் கிளக்மான் என்பவரை மேற்கோள் காட்டி சிவத்தம்பி எழுதியுள்ளார்.  
கருத்தியலின் முக்கியமான நோக்கம் நெறி சார்ந்த சிந்தனைகள் ஊடாக மாற்றங்களை உண்டாக்குவதாகும். கருத்தியல்கள் பொது விடயங்களில் பயன்படுத்தப்படும் நுண்ணிலைச் சிந்தனை (abstract thought) முறைமைகள் எனலாம். இதனால் கருத்தியல் என்னும் கருத்துரு அரசியலில் சிறப்பிடம் பெறுகிறது. வெளிப்படையாகச் சொல்லப்பட்டாலும் சொல்லப்படாவிட்டாலும் எல்லா அரசியல் போக்குகளும் உள்ளார்ந்த நிலையில் ஒரு கருத்தியல் நிலையைக் கொண்டிருக்கின்றன.
# கருத்தியல்

## சொற்பொருளியலும் வரலாறும்

கருத்தியல் எனும் சொல் முதலில் பிரெஞ்சுப் புரட்சியில் உருவாகிப் பின்னர் பலவகைப் பொருள்மாற்றங்களை அடைந்துள்ளது.  
பிரெஞ்சுப் புரட்சியின்போது சிறையில் இருந்தபோது, இச்சொல்லும் அதனைச் சார்ந்த அனைத்து எண்ணக் கருக்களும் 1796 இல் அந்தோய்ன் தெசுதத் தெ திரேசியால் உருவாக்கப்பட்டது. இச்சொல், *எண்ணக்கரு அல்லது கருத்து* எனும் ஜான் இலாக்கேவின் சொல்லுக்கு இணையான பண்டைய கிரேக்கச் சொற்களாகிய என்பதையும் *(-logy)* எனும் சொல்லையும் இணைத்து உருவாக்கப்பட்டது.  
மேக்சிமில்லியன் உரோபெசுபியேரை பதவியிறக்கிய அரசியல் கலகம் திரேசி தொடர்ந்து இப்பணியை மேற்கொள்ள வழிவகுத்தது.  
உணர்ச்சிவயப்பட்ட கும்பலின் உந்தல்கள் தனக்குப் பேரழிவை விளைவித்ததால் புரட்சியின் அச்சுறுத்தக் கட்டத்துக்கு எதிர்வினையாற்ற, கும்பல் உணர்ச்சியைக் கட்டுபடுத்தக்கூடிய பகுத்தறிவார்ந்த எண்ணக்கருக்களின் அமைப்பை உருவாக்கப் பணிபுரிந்தார். எனவே, இவர் எண்ணக்கருக்களின் அறிவியலுக்கான சொல்லை உருவாக்க முனைந்தார். இது பின்வரும் இருபொருண்மைகளை ஆய்வுசெய்து ஒழுக்கநெறி, அரசியல் அறிவியல் புலங்களுக்கு உறுதியான அடித்தளத்தை உருவாக்குமென நம்பினார்: 1) பொருள் உலகுடனான மக்களின் ஊடாட்டம் அல்லது பட்டறிவுசார்ந்த உணர்திறங்கள், 2) இந்த உணர்திறங்கள் இவர்களது மனதில் ஏற்படுத்தும் எண்ணக்கருக்கள். இவர் தாராளவாத சார்ந்த கருத்தியலை கருதினார். இது தனியரின் விடுதலைக்கும் சொத்துக்கும் விடுதலையான சந்தை முறைக்கும் தற்காப்பு தருவதோடு, அரசதிகாரத்துக்கான அரசியலமைப்பு சட்ட வரம்புக்கும் வழிவகுக்கும் என எதிர்பார்த்தார். இந்த அனைத்துக் கூறுபாடுகளையும் கருத்தியல் மட்டுமே தெளிவாகச் சுட்டும் என வாதிடுகிறார். இவர் கருத்தியல் எண்ணக்கருக்களின் அறிவியலாக உள்ளதோடு, அவற்றை வெளிப்படுத்தி விளக்கும் உரையாடலாகவும் விளங்குவதாக வாதிட்டார் கார்ல் மார்க்சு இச்சொல்லை வகுப்புப் போராட்டத்தில் பயன்படுத்த, மற்றவர்கள் இதைச் சமூகக் கட்டமைப்புச் செயல்பாட்டின் பகுதியாகவும் சமூக ஒருங்கிணைப்பாகவும் நம்பினர்.
# கருத்தியல்

## அரசியற் கருத்தியல்கள்

### அரசின் கருத்தியல்

தாராள வாதம்
# கருத்தியல்

## அறிதலியற் கருத்தியல்கள்

நிலவும் நம்பிக்கைகளுக்கே அறைகூவல்விடும் அறிவியற் கோட்பாடுகள் உருவாகியிருந்தாலும், சில ஓங்கலான சிந்தனைச் சட்டகமோ, மன அமைவோ வாய்ந்தவரை, சில அறைகூவல்களையும் கோட்பாடுகளையும் செய்முறைகளையும் தவிர்ப்பது எளிமையாகவே முடிகிறது.  
அறிவியல் ஏற்றுக்கொண்டுள்ள சிறப்புக் கருத்தியல், சூழலியல் சார்ந்த ஒன்றாகும்; இது புவியில் வாழும் உயிரியல் திணைகளுக்கு இடையில் அமையும் உறவுகளை ஆய்கிறது. புலன்காட்சிசார் உளவியலாளராகிய ஜேம்சு ஜே. கிப்சன், சூழலியல் உறவுகள் சார்ந்த மாந்தப் புலன்காட்சியே மாந்தனின் தன்னுணர்வு தோன்றுவதற்கும் அறிதல் நிகழ்வு தோன்றுவதற்கும் அடிப்படையாகும் என நம்புகிறார். மொழியியலாளர் ஜார்ஜ் இலேகாப் கணிதவியல்சார் அறிதல் முறையியலை வெளியிட்டுள்ளார். இதன்படி, அடிப்படை எண்ணியல் சார்ந்த கணிதவினைகள் பற்றிய எண்ணக்கருக்களே கூட மாந்தனின் சூழலியல்வழி படிமலர்ந்த புலன்காட்சியால் தான் உருவாகின எனக் கூறுகிறார்.  
ஆழ்சூழலியலும் புதுச்சூழலியல் இயக்கமும் ஓரளவு பசுமைவாதிகளும் சூழல் அறிவியலைத் தங்களது நேர்மறையான கருத்தியலாக ஏற்றுக்கொண்டுள்ளனர்.  
சூழல் அறிவியலின் கோட்பாடுளை அறிவியல் முறைமைகளால் நிறுவமுடிந்தாலும், சூழற் பொருளியலானது அறிவியல் கோட்பாட்டை அரசியற் பொருளியலாக மாற்றுவதால் சிலர் அதை எதிர்த்துக் குறைகூறுகின்றனர். இக்காலப் பசுமைப் பொருளியல் இரு அணுகுமுறைகளையும் இணைத்து அறிவியலாகவும் கருத்தியலாகவும் அமைகிறது.  
இது பொருளியல் கோட்பாடாக மட்டுமின்றி, கருத்தியலாகவும் வளர்கிறது; சில குறிப்பிடத் தகுந்த பொருளியல்சார்ந்த கருத்தியல்களாக, புது தாராளவாதம், பணவாதம், வணிகநிலைவாதம். கலப்புப் பொருளியல், சமூக டார்வினியம், பொதுவுடைமை, கட்டற்ற பொருளியல், கட்டற்ற தொழிவணிகம் ஆகியவற்றைக் குறிப்பிடலாம். பாதுகாப்பான தொழில்வணிகம், நேர்மையான தொழில்வணிகம் பற்றிய நடப்புக் கோட்பாடுகளையும் கருத்தியல்களாகக் கருதலாம்.
# கருத்தியல்

## உளவியல் ஆராய்ச்சி

உளவியல் ஆய்வு அமைப்பு சார்ந்த உலகப் பார்வைகளை ஏற்க இத்தகைய உந்துதல்கள் வழிவகுக்கலாம் என முடிவாகக் கூறுகின்றனர். உளவியலாளர்கள், ஆளுமைப் பண்புகளும் தனியரின் வேறுபட்ட மறிகளும் தேவைகளும் கருத்தியல் நம்பிக்கையுடன் ஓரிழையில் பின்னிப் பிணைந்துள்ளதாகக் பொதுவாக கண்டறிந்துள்ளனர்.
# கருத்தியல்

## கருத்தியலும் குறிசார் கோட்பாடும்

குறியியலாளரும் மொழியியலாளருமாகிய பாப் ஓட்கின் கண்னோட்டப்படி, கருத்தியல் " சமூக முகமைகளும் (குழுக்களும்) நிகழ்வுகளும் சார்ந்த சில சிக்கலான பொருண்மைக் கணங்கள் வாய்ந்த ஒற்றை நோக்கத்தை இனங்காண்கிறது". வேறு எந்தச் சொல்லும் இவ்வளவு பொருண்மை வய்ந்த்தாக அமைவதில்லை. மைக்கேல் பூக்கோவின் அறிதல் அலகும் குறுகிய நுண்பொருள் வாய்ந்த்தே; சமூகப் பொருளை உள்லடக்குவதும் இல்லை. அவரது உரையாடல் வேகவேகமாகப் பரவியதே இது சில கருத்தியல் களங்களை மேலீடான சொல்லாடல் விளக்கியதாலேயே எனலாம். உலகப் பார்வை என்பதும் பரப்புரைச் சுமை வாய்ந்த மீவியற்பியல் (மெய்யியல்) சொல்லேயாகும். கருத்தியல் தன் அக முரண்பாடுகளால், இன்னமும் சமூகம், அரசியல் வாழ்க்கை சார்ந்த குறியியலில் பெரும்பாத்திரம் வகிக்கிறது." மைக்கெல் பிரீடன் போன்ற ஆசிரியர்கள் பொருண்மையியல் கண்ணோட்டத்தில் கருத்தியலைப் பகுப்பாய்வு செய்துள்ளனர்.
# கருத்தியல்

## மேற்கோள் உரைகள்

- "கருத்தியலை நம்ப நமக்கு ஏதும் தேவையில்லை. ஆனால் கட்டாயமாக நமக்குத் தேவைப்படுவது நம் நற்பண்புகளை வளர்த்துக்கொள்வதே ஆகும். பொதுப்பொறுப்புடைமை உணர்வு நிகழ்கால வாழ்வின் அனைத்துக் கூறுபாடுகளையும் மாற்றிவிடும்."— தலாய் லாமாவின் நூல்.
- "தேசியம் என்பது நமது வாழெல்லையை உருவாக்கும் விலங்கு உணர்வேயாகும், இட்லர் தலைமையின்கீழ் தனிச் செருமானிய இனம் எனும் இனக்குழு உணர்வு தொடக்கநிலை மாந்தனின் அல்லது பிந்தைய பாபூன் குரங்கினத்தின் உணர்வைவிட எவ்வகையிலும் வேறுபட்டதோ பண்பட்டதோ அல்ல."—இராபர்ட் ஆர்திரே.
- 'ஒரு கருத்தியலின் நற்பணி அது எவ்வளவு வேகமாக கலாவதியாகிறது என்பதிலேயே உள்ளது.'
- 'பொய்யாக முகமூடி அதிகாரத்தை நிலைநிறுத்தும் நோக்கத்துக்காகவே கருத்தியல் பயன்படுகிறது.'
- சல்லி ஆசுலாங்கர்
# தாராளமயம்

**தாராளமயம்** (liberalism) என்பது, தனிப்பட்டவர்களின் சுதந்திரத்தை மிகவும் முக்கியமான அரசியல் இலக்காகக் கொண்ட அடிப்படையான கொள்கையாகும். இக் கொள்கை பரந்த எண்ணக்கருக்களையும், கோட்பாடுகளையும் தன்னுள் அடக்கியுள்ளது. தனிப்பட்டவர்களது சுதந்திரம் தாராளமயக் கொள்கைகளின் அடிப்படையாக இருப்பினும், பொருளியல் நல்ல நிலையில் உள்ளவர்கள் தமது வருமானத்தின் ஒரு பகுதியை அரசுக்குக் கொடுக்க வேண்டியது கடமையாகக் கருதப்படுகிறது. தாராளமயத்தின் மூலம் அறிவொளிக் காலத்தில் இருந்து வருகிறது. அரசர்களின் கடவுளுக்கு ஈடான உரிமை, தலைமுறை உரிமை, அரசு மதம், காப்பாண்மையியம் (protectionism) போன்ற முன்னைய அரசுக் கோட்பாடுகளின் அடிப்படை எடுகோள்கள் பலவற்றைத் தாராளமயம் ஏற்க மறுத்தது.  
எடம் ஸ்மித் என்பவராலும் பிறராலும் உருவாக்கப்பட்ட பொருளியல் தாராளமயம், அமைதிக்கும், வளத்துக்குமான சிறந்த வழியாக கட்டற்ற சந்தை, கட்டற்ற வணிகம் என்பவற்றை ஏற்றுக்கொண்டது. தனியார் சொத்துரிமையும், தனிப்பட்ட ஒப்பந்தங்களுமே பொருளியல் தாராளமயத்தின் அடிப்படைகள்.  
பண்பாட்டுத் தாராளமயம் என்பது, பாலியல் சுதந்திரம், மத சுதந்திரம், சிந்தனைச் சுதந்திரம், தனிப்பட்ட வாழ்வில் அரசின் தலையீட்டிலிருந்து பாதுகாப்பு என்பவை உள்ளிட்ட தனியார் சுதந்திரங்கள் தொடர்பில் அக்கறை கொண்டுள்ளது.  
வெவ்வேறு வடிவங்களிலான தாராளமயங்கள் வேறுபட்ட கொள்கைகளைக் கொண்டிருப்பினும், பல அடிப்படையான கொள்கைகளில் அவை ஒன்றுபட்டுள்ளன. சிந்தனைச் சுதந்திரமும் பேச்சுச் சுதந்திரமும், சட்டத்தின் ஆட்சி, சுதந்திரமாக எண்ணங்களைப் பகிர்தல், தனியார் சொத்துரிமை, கட்டற்ற சந்தை, வெளிப்படையான அரசு முறைமை என்பன இவற்றுள் அடங்கும்.
# தாராளமயம்

## சொற்பிறப்பு

தாராளமாக, தாராளவாதி, தாராளமயம் போன்ற வார்த்தைகள் அனைத்தும், லத்தீன் மொழியின் 'லிபர்' என்னும் சொல்லில் இருந்து பெறப்பட்டது. அதற்கு அர்த்தம் 'இலவசம்' என்பதாகும். இந்த வார்த்தை முதன் முதலில் பதிவு செய்யப்பட்டது 1375ல், 'தாராளக் கலை' என்னும் வடிவத்தில். அனைத்து மனிதர்களுக்கும் இலவசக் கல்வி என்னும் கருத்தைக் கொண்டது.